KTC ออกหุ้นกู้ 2 ชุด วงเงิน 2.5 พันลบ. เสนอขายสถาบัน 7-11 มี.ค.62 นำเงินรีไฟแนนซ์หนี้เดิม
KTC ออกหุ้นกู้ 2 ชุด วงเงิน 2.5 พันลบ. เสนอขายสถาบัน 7-11 มี.ค.62 นำเงินรีไฟแนนซ์หนี้เดิม
7 มี.ค. 2562

บริษัท บัตรกรุงไทย จำกัด (มหาชน) หรือ KTC เปิดเผยว่า บริษัทได้ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท ครั้งที่ 1/2562 มูลค่ารวม 2,500 ล้านบาท แบ่งออกเป็น 2 ชุด หุ้นกู้ชุดที่ 1 มูลค่าไม่เกิน 1,500 ล้านบาท อายุ 2 ปี ครบกำหนดไถ่ถอนปี พ.ศ.2564 มีอัตราดอกเบี้ยคงที่ 2.40% ต่อปี และชุดที่ 2 มูลค่าไม่เกิน 1,000 ล้านบาท อายุ 3 ปี ครบกำหนดไถ่ถอนปี พ.ศ.2565 มีอัตราดอกเบี้ยคงที่ 2.65% ต่อปี
ทั้งนี้ บริษัทจะเสนอขายหุ้นกู้ทั้ง 2 ชุดแก่ผู้ลงทุนสถาบันระหว่างวันที่ 7-8, 11 มี.ค. 62 ผ่านธนาคารยูโอบี ซึ่งเป็นผู้จัดการการจัดจำหน่ายหุ้นกู้
ขณะที่ บริษัท ทริสเรทติ้ง จำกัด จัดอันดับความน่าเชื่อถือของหุ้นกู้อยู่ที่ “A+” แนวโน้มเครดิต “คงที่” เมื่อวันที่ 9 เม.ย.61
โดยบริษัทมีวัตถุประสงค์เพื่อใช้ชำระคืนหนี้เดิมประมาณ 2,500 ล้านบาท ภายในเดือน มี.ค.62